als_Latn dik_Latn sag_Latn
Ramush Haradinaj thotë se është i gatshëm për debat, por vetëm me Gjergj Dedajn e Partisë Liberale të Kosovës
- June 05, 2017 04:29
- Satirë
Ramush Haradinaj më në fund ka pranuar debatin. Kreu i AAK-së ka pranuar të jetë pjesë e një ballafaqimi televiziv, por jo me kundërkandidatët Albin Kurti e Avdullah Hoti.
I nominuari për kryeministër nga koalicioni PDK-AAK-Nisma ka shprehur gatishmëri që të përballet në debat me kreun e Partisë Liberale të Kosovës, Gjergj Dedaj.
“E ftoj Gjergj Dedaj në debat publik sepse mendoj se ky debat i bën nder publikut. Të dy jemi kryetarë partish, dy partive me orientim të djathtë, liberal. M’besoni se do të jetë debat interesant dhe le të mbetet në vlerësimin e publikut se kush ka të drejtë në qëndrimet dhe pikëpamjet e veta”, ka deklaruar Haradinaj.
Haradinaj ka pasur të jetë pjesë e një debati televiziv ne Klan Kosova me 26 maj kundër kandidatit për kryeministër nga LDK, Avdullah Hoti. Por, kur u vendos që pjesë e këtij debati të jetë edhe Albin Kurti nga VV, Haradinaj u tërhoq duke u thirrur në një vendim të Komisionit të Pavarur të Mediave. Por, as pasi skadoi ky vendim, Haradinaj nuk qe gati të përballej në debat, sikurse më pas edhe Avdullah Hoti. /PamPress/
Lajmet në rubrikën "Satirë" janë lajme satirike, dhe si të tilla në shumicën e rasteve janë lajme të sajuara dhe jo të vërteta.
als_Latn eng_Latn nya_Latn als_Latn als_Latn als_Latn als_Latn als_Latn